96/192/EY: Komission päätös, tehty 19 päivänä helmikuuta 1996, Venäjältä peräisin olevien säilöttyjen kalastustuotteiden erityisistä tuontiedellytyksistä (ETA:n kannalta merkityksellinen teksti)



Virallinen lehti nro L 061 , 12/03/1996 s. 0037 - 0042



KOMISSION PÄÄTÖS, tehty 19 päivänä helmikuuta 1996, Venäjältä peräisin olevien säilöttyjen kalastustuotteiden erityisistä tuontiedellytyksistä (ETA:n kannalta merkityksellinen teksti) (96/192/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 11 artiklan, sekä katsoo, että komission asiantuntijat ovat tehneet tarkastuskäynnin Venäjälle tarkastaakseen yhteisöön vietävien kalastustuotteiden tuotanto-, varastointi- ja lähetysolosuhteet, Venäjän federaation kalastuskomitea vastaa sellaisen luettelon laatimisesta, jossa esitetään kalastustuotteiden vientiin Euroopan unioniin oikeutetut laitokset ja uivat jalostamot, ja kansallisen terveys- ja tautivalvontakomitean (Goskomsanepidnadzor) edustaja vastaa terveystarkastuksista ja tuotannon hygienia- ja terveysolosuhteiden valvonnasta, Venäjän toimivaltainen viranomainen on toimittanut takeet ainoastaan kalastustuotesäilykkeiden osalta, direktiivin 91/493/ETY 11 artiklan 4 kohdan a alakohdassa tarkoitettuun todistusmenettelyyn sisältyy todistuksen mallin määrittely, kieli tai kielet, jolla tai joilla kyseinen todistus laaditaan, sekä allekirjoittajan pätevyys, direktiivin 91/493/ETY 11 artiklan 4 kohdan b alakohdan mukaisesti kalastustuotteiden pakkauksiin on tärkeää kiinnittää merkintä, jossa on kolmannen maan nimi ja alkuperälaitoksen hyväksyntänumero, direktiivin 91/493/ETY 11 artiklan 4 kohdan c alakohdan mukaisesti on tärkeää laatia luettelo hyväksytyistä laitoksista ja uivista jalostamoista; tämä luettelo on laadittava Venäjän federaation kalastuskomitean komissiolle toimittaman tiedonannon perusteella, Venäjältä peräisin olevien säilöttyjen kalastustuotteiden saapuessa yhteisön alueelle on tarkastettava, että jalostusedellytyksiä on noudatettu, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Venäjän federaation kalastuskomitea, jota avustaa kansallinen terveys- ja tautivalvontakomitea (Goskomsanepidnadzor), on Venäjän toimivaltainen viranomainen, joka tarkastaa ja todistaa, että kalastus- ja vesiviljelytuotteet ovat direktiivin 91/493/ETY ja erityisesti sen liitteessä olevan IV osan IV luvun vaatimusten mukaisia. 2 artikla Venäjän federaatiosta peräisin olevien kalastustuotesäilykkeiden on täytettävä seuraavat edellytykset: 1) Jokaiseen lähetykseen on kuuluttava numeroitu, asianmukaisesti täytetty, päivätty ja allekirjoitettu, yhdelle liuskalle laadittu alkuperäinen terveystodistus, jonka malli on liitteessä A, lukuun ottamatta direktiivin 91/493/ETY 10 artiklan toisessa kohdassa tarkoitettuja kalastustuotteita. 2) Kalastustuotesäilykkeiden on oltava valmistetut liitteen B luettelossa mainitussa hyväksytyssä laitoksessa tai uivassa jalostamossa. 3) Jokaisessa säilykepurkissa on oltava merkittynä pysyvästi - merkintä "Venäjä" - sen hyväksytyn laitoksen tai uivan jalostamon hyväksyntänumero, josta tuote on peräisin - valmistuserän numero. 3 artikla 1) Edellä 2 artiklan 1 kohdassa tarkoitettu todistus on laadittava vähintään yhdellä sen jäsenvaltion virallisista kielistä, jossa tarkastus tapahtuu. 2) Todistuksessa on oltava kansallisen terveys- ja tautivalvontakomitean (Goskomsanepidnadzor) edustajan nimi, virka-asema ja allekirjoitus sekä kyseisen komitean virallinen leima, ja merkinnät on tehtävä todistukseen tehtyjen muiden merkintöjen väristä poikkeavalla värillä. 4 artikla Jäsenvaltiot vahvistavat fyysistä valvontaa tuotteiden saapuessa yhteisöön. 5 artikla Tämä päätös on osoitettu kaikille jäsenvaltioille. Tehty Brysselissä 19 päivänä helmikuuta 1996. Komission puolesta Franz FISCHLER Komission jäsen (1) EYVL N:o L 268, 24.9.1991, s. 15 LIITE A >KAAVION ALKU> TERVEYSTODISTUS Euroopan yhteisöön tarkoitettuihin Venäjältä peräisin oleviin kalastustuotesäilykkeisiin liittyvä Viitenumero: Lähettäjämaa: VENÄJÄ Toimivaltainen viranomainen: Venäjän federaation kalastuskomitea Valvontaelin: Kansallinen terveys- ja tautivalvontakomitea (Goskomsanepidnadzor) I. Tuotteiden tunnistetiedot Kalastustuotesäilykkeiden kuvaus: - laji (tieteellinen nimi): - tila ja käsittelytapa: (Mahdollinen) koodi: Pakkauksen tyyppi: Pakkausyksiköiden lukumäärä: Nettopaino: Vaadittava varastointi- ja kuljetuslämpötila: II. Kalastustuotteiden alkuperä Venäjän federaation kalastuskomitean Euroopan yhteisöön vientiä varten hyväksymän laitoksen/hyväksymien laitosten tai uivan jalostamon/uivien jalostamojen nimi/nimet ja virallinen hyväksyntänumero/viralliset hyväksyntänumerot: III. Kalastustuotteiden määräpaikka Kalastustuotteet lähetetään mistä: (lähetyspaikka) mihin: (määrämaa ja määräpaikka) seuraavalla kuljetusvälineellä: Lähettäjän nimi ja osoite: Vastaanottajan nimi ja määräpaikan osoite: IV. Vakuutus terveydestä Virallinen tarkastaja todistaa, että edellä tarkoitetut kalastus- ja vesiviljelytuotteet 1) on valmistettu hygieenisesti direktiivin 91/493/ETY liitteessä olevan I, III ja IV luvun asianmukaisten vaatimusten mukaisesti, 2) on tarkastettu direktiivin 91/493/ETY liitteessä olevan V luvun asianmukaisten määräysten mukaisesti, 3) on pakattu, varustettu tunnisteella, varastoitu ja kuljetettu direktiivin 91/493/ETY liitteessä olevan VI, VII ja VIII luvun mukaisesti, 4) eivät ole peräisin myrkyllisistä tai biotoksiineja sisältävistä lajeista, 5) vastaavat tietyille kalastustuotteille direktiivissä 91/493/ETY ja sen soveltamista koskevissa päätöksissä vahvistettuja kemiallisia ja mikrobiologisia ominaisuuksia. Allekirjoittanut virallinen tarkastaja vakuuttaa tuntevansa direktiivin 91/493/ETY säännökset. Tehty ...........................,(paikka) ..........................(aika) .......................................... (virallisen tarkastajan allekirjoitus) (1) Virallinen leima (1) .............................................................. (allekirjoittajan nimi suuraakkosin, virkanimike ja asema) (1) (1) Leiman ja allekirjoituksen on oltava eri väriset kuin todistuksen muut merkinnät. >KAAVION LOOPU> LIITE B LUETTELO HYVÄKSYTYISTÄ LAITOKSISTA JA UIVISTA JALOSTAMOISTA I. Laitokset >TAULUKON PAIKKA> II. Uivat jalostamot >TAULUKON PAIKKA>